**Zápisnica z on-line rokovania Pracovnej skupiny na prípravu Valného zhromaždenia SSS pri SAV zo dňa 17. apríla 2020 o 14. 00 hod.**

Prítomní (on line): Gizela Brutovská, Roman Džambazovič, Monika Čambáliková, Zuzana Réveszová

Neprítomní: Zuzana Kusá, Fero Martin

Rokovanie pracovnej skupiny otvorila M. Čambáliková poďakovaním Zuzane Révezsovej za technickú podporu a pomoc pri zorganizovaní online rokovania pracovnej skupiny.

Kľúčovým bodom rokovania bola otázka: a) či je Valné zhromaždenie a voľbu nového výboru SSS pri SAV formou online v súčasnosti možné realizovať tak, aby to bolo v súlade so Stanovami a Volebným poriadkom SSS pri SAV; b) kto je ochotný a schopný tento súlad so Stanovami a Volebným poriadkom SSS pri SAV zabezpečiť.

Ďalej Pracovná skupina vzala na vedomie nasledujúce informácie:

1. E-mail Z. Kusej zo dňa 15. apríla 2020, v ktorom žiada o vyškrtnutie z tejto pracovnej skupiny. (Na základe jej mailu z 8. apríla 2020 online prítomní členovia na rokovaní Výboru SSS predpokladali, že bude tejto skupine predsedať).
2. Vyjadrenia a písomné stanoviská (aj členov výboru), poukazujúce na prejavujúce sa technické problémy s internetovým pripojením a najmä v tejto súvislosti upozorňujúce na riziko, že VZ a voľby nového výboru by neprebehli v súlade so Stanovami a Volebným poriadkom SSS pri SAV.
3. Informáciu o konzultácii s Radou slovenských vedeckých spoločností (a z následnej konzultácie predsedu Rady a podpredsedu 3. oddelenia vied Rady slovenských vedeckých spoločností s MV SR), z ktorých vyplýva, že síce žiadna legislatívna úprava, ani formálne stanovisko či usmernenie v tejto súvislosti zo strany týchto inštitúcií nejestvuje (rešpektuje sa naša autonómnosť), avšak podľa ich neformálneho vyjadrenia sa v súčasnosti odporúča: a) VZ odložiť a uskutočniť ho v súlade so súčasnými Stanovami, keď to situácia dovolí; b) po uplynutí funkčného obdobia starého (súčasného) výboru neprijímať týmto výborom už žiadne závažné rozhodnutia.

Na základe uvedeného a následnej diskusie prijala pracovná skupina nasledujúci návrh na uznesenie pre výbor SSS pri SAV (o návrhu tohto uznesenia budú členovia a členky Výboru SSS pri SAV hlasovať per rollam do 20. apríla 2020; pričom pracovná skupina zároveň navrhuje, aby na schválenie tohto návrhu bola potrebná 3/5 väčšina:

Návrh na uznesenie U 1/20/04/2020:    
Vzhľadom na súčasnú situáciu s výskytom koronavírusu a ochorenia COVID-19 a s tým súvisiacimi karanténnymi opatreniami,  Výbor SSS pri SAV ruší pôvodne plánovaný termín konania Valného zhromaždenia SSS pri SAV (20. mája 2020).  Členovia a členky Výboru SSS pri SAV sú si vedomí a vedomé, že po 20. máji 2020 končí ich 2-ročné funkčné obdobie. Po tomto termíne nebude súčasný Výbor SSS pri SAV vykonávať žiadne závažné rozhodnutia okrem povinnosti pripraviť a zvolať riadne Valné zhromaždenie SSS pri SAV v čo najkratšom možnom čase, keď to okolnosti súvisiace s pandémiou dovolia.    
   
Výbor Slovenskej sociologickej spoločnosti pri SAV.

Zapísala: M. Čambáliková

Overili: G. Brutovská, R. Džambazovič